Diari Oficial de la Generalitat Valenciana


Sumari del DOGV 8237, del 19-02-2018 (2018/1518)

RESOLUCIÓ de 13 de febrer de 2018, del sotssecretari, per la qual es proveeix pel sistema de lliure designació el lloc número 29851, anunciat en la convocatòria 56/2017, de 17 de novembre de 2017.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8237

Data del DOGV
:   19-02-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/1518


Data del document
:   13-02-2018

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * funcionari

RESOLUCIÓ de 13 de febrer de 2018, del sotssecretari, per la qual es proveeix pel sistema de lliure designació el lloc número 29944, anunciat en la convocatòria 56/2017, de 17 de novembre de 2017. [2018/1518]  
Vist l'informe preceptiu i vinculant emés per la Direcció General de Funció Pública sobre el compliment dels requisits de participació de les persones interessades, per a la provisió corresponent a la convocatòria número 56/2017, de 17 de novembre (DOGV 8176, 23.11.2017), pel procediment de lliure designació, del lloc de treball número 29583, cap del Servei de Qualitat, Simplificació Administrativa i Assistència Tècnica a la Inspecció, en la Conselleria de Transparència, Responsabilitat Social, Participació i Cooperació.  
Revisada la documentació presentada per les persones participants en relació amb el compliment dels requisits de participació, es considera que la persona idònia és Javier Agramunt García-Sala, al concórrer en l'interessat els requisits exigits per a la cobertura del lloc i acreditar experiència professional i formació en funcions de simplificació de procediments, així com en matèria de millora de la qualitat dels serveis, pel fet que gran part de la seua trajectòria professional ha estat dedicada a les matèries anteriorment citades. Així com per haver exercit la seua labor professional en llocs d'especial mèrit i responsabilitat de l'Administració del Consell.  
De conformitat amb la base cinquena de la resolució de la convocatòria esmentada, així com en l'article 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut del que disposa l'apartat primer de la Resolució de 23 de gener de 2017, del conseller de Transparència, Responsabilitat Social, Participació i Cooperació, sobre delegació de competències en determinats òrgans de la Conselleria (DOGV 7965, 25.01.2017), resolc:  
  
  
Nomenar Javier Agramunt García-Sala, amb NRP \*\*\*\*\*\*32T0, com a cap del Servei de Qualitat, Simplificació Administrativa i Assistència Tècnica a la Inspecció, lloc número 29137, grup A1, complement de destinació nivell 28 i complement específic E050.  
  
El cessament en l'actual lloc de treball es produirà d'ofici el mateix dia en què es publique la present resolució en el Diari Oficial de la Generalitat Valenciana.  
  
La presa de possessió es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació, o bé recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 13 de febrer de 2018.- El sotssecretari, p. d. (R 23.01.2017; DOGV 7965, 25.01.2017): Alfonso Puncel Chornet.